wickkiey/tamil-wikipedia-chunked huggingface dataset:
# விக்கிப்பீடியா:இடைமுகப்பு

## இன்னொரு திருத்தம் தேவை

ஒவ்வொரு கட்டுரைக்கான தொகு பொத்தானைச் சொடுக்கிக் கட்டுரை தொகுத்தலுக்கான பக்கம் திறக்கும் போது தொகுத்தல் கட்டத்தின் கீழ் உள்ள விட்டுவிடு என்கிற சொல்லையும் மாற்ற வேண்டும். இங்கு இந்த சொல்லிற்குப் பதிலாக, தொகுப்பிலிருந்து வெளியேற அல்லது பின் செல்ல அல்லது கட்டுரைக்குச் செல்ல என்று இருந்தால் நன்றாக இருக்கும். விட்டுவிடு என்கிற சொல் இங்கு பொருத்தமற்றதாக எனக்குத் தோன்றுகிறது... மாற்றப்படுமா...? தமிழ் விக்கிப்பீடியாவின் பல இடங்களில் சிறு சிறு மாற்றம் தேவையாக உள்ளது. எனக்கென்னவோ ஏதாவது குறையைச் சொல்லிக் கொண்டே இருக்கிறோமே என்கிற கவலையாகவும் இருக்கிறது. இருப்பினும் குறை களையப்பட வேண்டும் என்கிற ஆர்வத்தில் சொல்லாமல் இருக்க முடியவில்லை.--தேனி.எம்.சுப்பிரமணி. 18:33, 15 நவம்பர் 2010 (UTC)  
:எனக்கும் ”விட்டுவிடு” சரியாகப் படவில்லை. ஆனால் அதற்கு பதில் வேறு எந்த சொல் சரியாக இருக்குமென்று மற்றவர்களின் கருத்தினைக் கேட்டபின்பு மாற்றி விடுகிறேன். நீங்கள் குறைகளை கண்டுபிடிப்பது மிக முக்கியமான பணி. விக்கிப் பயனர்கள் பலருக்கு (என்னையும் சேர்த்து) இம்மாதிரிப் பிழைகள் கண்ணில் படுவதில்லை. நீங்கள் செய்யும் இப்பணி மிக அவசியமானது. மேலும் translatewiki யில் கணக்கு ஏற்படுத்தி மொழி பெயர்ப்பாளர் அணுக்கம் பெற்று விட்டால் நீங்களே அங்கு மாற்றி விடலாம். (நிருவாகியாக இருக்கத் தேவையில்லை).--சோடாபாட்டில் 18:41, 15 நவம்பர் 2010 (UTC)  
::"விட்டுவிடு" என்பது cancel என்பதற்கு இணையானது. பொருத்தமான பிற சொற்களை ஆராய வேண்டும். முன்பு "விடு" என்று இருந்தது. அண்மையில்தான் இந்த மாற்றம் செய்யப்பட்டது.செய்ய வந்ததை செய்யாமல் திரும்புவது என்ற பொருள் வர வேண்டும். பொதுவழக்கில் "இரத்து செய்" என்ற சொல் உள்ளது.--மணியன் 19:03, 15 நவம்பர் 2010 (UTC)  
:::அக்டோபர் 15 2010ல் பெரியண்ணன் விட்டுவிடு என்று மாற்றியிருக்கிறார். “சேமிக்காமல் திரும்ப” என்பது எனக்கு பொருத்தமாகப் படுகிறது.--சோடாபாட்டில் 19:29, 15 நவம்பர் 2010 (UTC)  
இடைமுகப்புச் சொற்றொடர்கள் மாற்றம் பற்றி விக்கிப்பீடியா பேச்சு:இடைமுகப்பு பக்கத்தில் உரையாடலாமா? முன்பு அந்தந்த மீடியாவிக்கிப் பக்கப் பேச்சுப் பக்கங்களில் உரையாடி வந்தோம்--இரவி 06:41, 16 நவம்பர் 2010 (UTC)
ன
:இப்போதைக்கு “சேமிக்காமல் திரும்ப” என்று மாற்றி வைத்துள்ளேன் (இரண்டு மூன்று நாட்களாகும் இங்கு தெரிய). மாற்று கருத்துகள் இருந்தால் சொல்லுங்கள் மாற்றி விடலாம்--சோடாபாட்டில் 07:51, 16 நவம்பர் 2010 (UTC)
# விக்கிப்பீடியா:இடைமுகப்பு

## அண்மைய மாற்றங்கள் பக்கத்திலும் தேவை ஒரு மாற்றம்

**அண்மைய மாற்றங்கள் பக்கத்தில் இடம் பெற்றுள்ள செய்தி**  
தமிழ் விக்கிப்பீடியாவில், மிக அண்மையில் செய்யப்பட்ட மாற்றங்களை, இந்தப் பக்கத்தில் காணலாம்.
புது வருனர்கள் தயவுசெய்து, விக்கிப்பீடியா அடிக்கடி கேட்கப்படும் கேள்விகள், விக்கிப்பீடியா கொள்கை (முக்கியமாக பெயரிடல் மரபு, நடுநிலை நோக்கு), மற்றும் மிகப் பொதுவான விக்கிப்பீடியா ஒழுங்குமுறைப் பிறழ்வுகள் ஆகிய பக்கங்களை ஒருமுறை பாருங்கள்.  
விக்கிப்பீடியா வெற்றி பெறுவதை நீங்கள் பார்க்க வேண்டுமானால், மற்றவர்களுடைய பதிப்புரிமையினால் கட்டுப்படுத்தப்பட்டுள்ள ஆக்கங்களை இதிலே சேர்க்காதிருப்பது முக்கியமாகும். சட்டம் சார்ந்த பொறுப்பு இத் திட்டத்தைப் பெரிதும் பாதிக்கும், எனவே தயவுசெய்து இவ்வாறு செய்யாதீர். கூடுதல் தகவல்களுக்கு அண்மைய மேல் நிலை கலந்துரையாடலைப் பார்க்கவும்.  
____________________________________________________________________________  
**மாற்றம் செய்ய வேண்டியது**  
தமிழ் விக்கிப்பீடியாவில், மிக அண்மையில் செய்யப்பட்ட மாற்றங்கள் இந்தப் பக்கத்தில் உள்ளன. புது வருகையாளர்கள் விக்கிப்பீடியாவில் பங்களிப்பதற்கு முன்பாக, விக்கிப்பீடியாவில் இருக்கும் விக்கிப்பீடியா அடிக்கடி கேட்கப்படும் கேள்விகள், விக்கிப்பீடியா கொள்கை (முக்கியமாக பெயரிடல் மரபு, நடுநிலை நோக்கு) மற்றும் மிகப் பொதுவான விக்கிப்பீடியா ஒழுங்குமுறைப் பிறழ்வுகள் ஆகிய பக்கங்களை ஒருமுறை படித்துத் தெரிந்து கொள்ள வேண்டுகிறோம்.  
விக்கிப்பீடியா வெற்றியில் உங்கள் பங்களிப்பும் இருந்திட, பதிப்புரிமையினால் கட்டுப்படுத்தப்பட்ட மற்றவர்களுடைய ஆக்கங்களை கட்டுரைகளாக்க வேண்டாம். சட்டம் சார்ந்த பொறுப்பு இத் திட்டத்தைப் பெரிதும் பாதிக்கும் என்பதால் இது போன்ற தவறுகளைச் செய்திடாமல் இருக்கக் கவனமாய்ச் செயல்பட வேண்டுகிறோம். மேலும் கூடுதல் தகவல்களுக்கு அண்மைய மேல்நிலைக் கலந்துரையாடலைப் பார்க்கவும்.  
________________________________________________________________________________  
மாற்றத்தைக் கலந்துரையாடிச் செய்திட வேண்டுகிறேன்.--தேனி.எம்.சுப்பிரமணி. 02:19, 16 நவம்பர் 2010 (UTC)
: உங்கள் மாற்றம் நன்றாக உள்ளது. --குறும்பன் 03:20, 16 நவம்பர் 2010 (UTC)
:ஒப்புகிறேன்--மணியன் 06:07, 16 நவம்பர் 2010 (UTC)
# விக்கிப்பீடியா:இடைமுகப்பு

## தொடர்பான மாற்றங்கள் செய்தியிலும் பிழை

**இடம் பெற்றுள்ள செய்தி**  
இணைக்கப்பட்டப் பக்கங்களுக்கு (அல்லது பகுப்பொன்றின் அங்கத்தர்வர்களுக்கு) செய்யபட்ட அண்மைய மாற்றங்களை இச்சிறப்புப் பக்கம் பட்டியலிடுகிறது. உங்கள் கவணிப்புப் பட்டியலில் உள்ளப் பக்கங்கள் தடித்த எழுத்துக்களில் உள்ளன.  
**மாற்றம் செய்ய வேண்டிய செய்தி**  
இந்த சிறப்புப் பக்கம் அண்மைய மாற்றங்களுக்குச் சென்று இந்தக் கட்டுரைக்கான மாற்றங்களைத் தேடுவதைத் தவிர்த்து, இந்தக் கட்டுரையுடன் தொடர்புடைய அண்மைய மாற்றங்களை மட்டும் பட்டியலிடுகிறது.இங்கு உங்கள் கவனிப்புப் பட்டியலில் உள்ள பக்கங்கள் தடித்த எழுத்துக்களில் உள்ளன என்பதைக் கவனத்தில் கொள்ளவும்.
_______________________________________________________________________________  
-இப்படியிருந்தால் நன்றாக இருக்குமே...? மாற்றம் வேண்டாம் என்று கருதினால் மேலுள்ள செய்தியில் உள்ள எழுத்துப் பிழைகளையாவது மாற்றி விடுங்கள்.--தேனி.எம்.சுப்பிரமணி. 14:54, 16 நவம்பர் 2010 (UTC)  
- என்னால் பரிந்துரைக்கப்பட்ட செய்தி இங்கு என்னால் மாற்றப்பட்டுள்ளது. --தேனி.எம்.சுப்பிரமணி. 11:22, 19 திசம்பர் 2010 (UTC)
# விக்கிப்பீடியா:இடைமுகப்பு

## பயனர் கணக்கில்லாதவர்களுக்கான உரையாடல் பக்கம்

**இடம் பெற்றுள்ள செய்தி**  
இது இன்னும் கணக்கொன்று ஏற்படுத்தாத அல்லது வழமையாக பயனர் கணக்கை பயன்படுத்தாத பயனர்களுக்குரிய கலந்துரையாடல் பக்கமாகும். அதனால் நாங்கள் இவரை அடையாளம் காண்பதற்கு எண் சார்ந்த ஐ.பி முகவரியை (IP address) உபயோகிக்கிறோம். இவ்வாறான ஐ.பி முகவரிகள் பல பயனர்களினால் பகிர்ந்துகொள்ளப்படலாம். நீங்கள் ஒரு முகவரியற்ற பயனராயிருந்து, தொடர்பற்ற கருத்துக்கள் உங்களைக் குறித்துச் சொல்லப்பட்டிருப்பதாக நீங்கள் உணர்ந்தால், முகவரியற்ற ஏனைய பயனர்களுடனான குழப்பங்களை எதிர்காலத்தில் தவிர்ப்பதற்கு, தயவுசெய்து கணக்கொன்றை ஏற்படுத்துங்கள் அல்லது புகுபதிகை செய்யுங்கள்  
**மாற்றப் பரிந்துரைக்கும் செய்தி**  
தாங்கள் தமிழ் விக்கிப்பீடியாவின் பயனர் கணக்கு உருவாக்காத புதியவராக இருக்கலாம் அல்லது பயனர் கணக்கு உருவாக்கி புகுபதிகை செய்ய மறந்த நிலையில் புகுந்தவராக இருக்கலாம். இங்கு தற்போதைய நிலையில் அடையாளம் காணமுடியாதவராக தாங்கள் இருப்பதால், தங்களைத் தாங்கள் உபயோகித்த இணைய விதிமுறை இலக்கம் (I.P.Number)கொண்டு அடையாளப்படுத்த வேண்டியுள்ளது. இந்த நிலையைத் தவிர்க்க,தமிழ் விக்கிப்பீடியாவில் தங்களுக்கென ஒரு பக்கத்தை உருவாக்கிக் கொள்ளலாம். தங்களுக்கென ஒரு பயனர் பக்கம் இருக்கும் நிலையில் தங்களுடன் தொடர்பு கொள்வதற்கு தங்கள் பயனர் பக்கத்தின் உரையாடல் பக்கம் உதவியாகவும் இருக்கும். தங்களுக்காக ஒரு பயனர் பக்கம் உருவாக்கிக் கொள்வது மிகவும் எளிதானது. இங்கு உங்களுக்கான பயனர் பக்கத்தை உருவாக்கிக் கொள்ள வேண்டுகிறோம், அல்லது புகுபதிகை செய்திட வேண்டுகிறோம்.
_______________________________________________________________________________  
இந்த மாற்றம் செய்தால் நன்றாக இருக்கும் என்பது என் கருத்து. கலந்துரையாடி மாற்றம் செய்யலாம். --தேனி.எம்.சுப்பிரமணி. 09:33, 17 நவம்பர் 2010 (UTC)  
- என்னால் பரிந்துரைக்கப்பட்ட செய்தி இங்கு என்னால் மாற்றம் செய்யப்பட்டுள்ளது. --தேனி.எம்.சுப்பிரமணி. 10:53, 19 திசம்பர் 2010 (UTC)
# விக்கிப்பீடியா:இடைமுகப்பு

## நகர்த்தல் பக்கச் செய்தியிலும் மாற்றம் வேண்டும்

**இடம் பெற்றுள்ள செய்தி**  
பின்வரும் படிவத்தைப் பயன்படுத்துவது, பக்கமொன்றின் பெயரை மாற்றி, இதனுடைய முழு வரலாற்றையும் புதிய பெயருக்கு நகர்த்தும். பழைய தலைப்பு, புதிய பக்கத்துக்கான ஒர் வழிகாட்டும் பக்கமாக ஆகும். நீங்கள் பழைய தலைப்புக்கு தானியக்கமாக வழிகாட்டும் வழிமாற்றுக்களை மாற்றியமைக்கலாம். அப்படி செய்ய நீங்கள் விரும்பவில்லை எனில்,இரட்டை அல்லது முறிந்த வழிமாற்றுகள் உள்ளனவா என்பதைச் சரி பார்த்து உறுதிசெய்யவும். இணைப்புகள் எவ்விடத்துக்குச் சென்றடைய வேண்டுமோ அவ்விடத்தைத் தொடர்ந்தும் குறிப்பதை உறுதி செய்து கொள்வது உங்கள் பொறுப்பாகும்.  
ஏற்கெனவே புதிய தலைப்பில் ஒரு பக்கம் இருந்தால், இந்தப் பக்கம் வெறுமையாகவோ அல்லது ஒரு வழிமாற்றுப் பக்கமாகவோ இருப்பதுடன் பழைய தொகுப்பு வரலாறும் இல்லாதிருந்தால்தான், இப் பக்கம் நகர்த்தப்படும் என்பதைக் கவனிக்கவும். தற்செயலாக, நீங்கள் தவறு செய்துவிட்டால், எந்தப் பெயரிலிருந்து பெயர் மாற்றம் செய்தீர்களோ அதே பெயருக்கு மீண்டும் மாற்றமுடியும் என்பதுடன் ஏற்கெனவே இருக்கும் பக்கமொன்றை மேலெழுத முடியாது என்பதையும் இது குறிக்கின்றது.  
எச்சரிக்கை! இது பிரபலமான ஒரு பக்கத்துக்குச் செய்யும் கடுமையானதும், எதிர்பாராததுமான மாற்றமாக இருக்கக்கூடும்; தயவுசெய்து தொடர்வதற்கு முன் இதன் விளைவுகளை விளங்கிக்கொண்டிருக்கிறீர்கள் என்பதை உறுதிப்படுத்திக் கொள்ளவும்.  
**மாற்றப் பரிந்துரைக்கும் செய்தி**  
தாங்கள் தற்போதுள்ள கட்டுரையை வேறு தலைப்பிற்கு மாற்றும் நோக்கத்துடன் இங்கு வந்திருக்கிறீர்கள். தற்போது இருக்கும் தலைப்பிலிருந்து மற்றொரு புதிய தலைப்பிற்கு நகர்த்த கீழ்காணும் படிவத்தை நிரப்புவதுடன் காரணம் எனும் கட்டத்தினுள் தங்கள் மாற்றத்திற்கான காரணத்தைத் தெரிவிப்பது விரும்பத்தக்கது. இந்த நகர்த்தலில் கட்டுரையுடன், கட்டுரைக்கான உரையாடல் பக்கத்தில் செய்திகள் இடம் பெற்றிருந்தால் அந்தப் பக்கத்தையும் நகர்த்துவதற்கான கட்டத்தில் குறியிடுங்கள். இப்படி நகர்த்தப்படும் பொழுது கட்டுரையின் முழு வரலாறும் அப்படியே மாற்றப்பட்டுவிடும் என்பதையும் கவனத்தில் கொள்ள வேண்டும்.  
இந்த நகர்த்தலின் போது தாங்கள் உள்ளீடு செய்த தலைப்பில் முன்பே கட்டுரையின் தலைப்பு இருந்தால் நகர்த்தல் வெற்றியடையாது என்பதையும் அறிந்து கொள்ள வேண்டுகிறோம்.  
**எச்சரிக்கை:** இந்த நகர்த்தல் தாங்கள் அவசியமென்று கருதும் நிலையில் மட்டும் மேற்கொள்ள வேண்டுகிறோம். தாங்கள் தேவையில்லாமல் இடையூறு செய்யும் நோக்கத்துடன் தவறான நகர்த்தலை மேற்கொள்ளாதிருக்கவும் வேண்டுகிறோம்.
______________________________________________________________________________________________________________  
- மாற்றம் அவசியம் என்று கருதினால், மேற்காணும் செய்தியைப் பரிசீலித்து இதில் ஏதாவது தகவல் விடுபட்டிருந்தால் அதையும் சேர்த்து அல்லது மேற்காணும் மாற்றத்துடன் செய்திட கருத்தளிக்க வேண்டுகிறேன்.--தேனி.எம்.சுப்பிரமணி. 18:02, 29 நவம்பர் 2010 (UTC)  
- மாற்றம் செய்ய என்னால் பரிந்துரைக்கப்பட்ட செய்து இங்கு என்னால் மாற்றம் செய்யப்பட்டுள்ளது.--தேனி.எம்.சுப்பிரமணி. 11:11, 19 திசம்பர் 2010 (UTC)
# வே. ராமசாமி

**வே. ராமசாமி** திருநெல்வேலி மாவட்டம் சங்கரன்கோவில் தாலுகாவிலுள்ள மலையாங்குளம் கிராமத்தை சேர்ந்தவர். இவர் ஏலேய், செவக்காட்டுச் சித்திரங்கள்,கிணத்துக்குள் முளைத்த மருதாணி ,பூமாரியும் தக்காளி செடியின் ஐந்து பழங்களும் போன்ற நூல்களை எழுதி உள்ளார் .மம்பட்டி நுனி *என்று தொடங்கும் பாடலை *மாடன் கொடை விழா *படத்தில் எழுதி உள்ளார். ரெட்டைசுழி,வாகை சூட வா மற்றும் நய்யாண்டி படங்களில் பாடல் எழுதியுள்ளார். சிபிராஜ் நடிப்பில் வெளிவந்த 'மாயோன்' படத்தில் "புனலுறை பொன்மீனாய்ந்து "என்ற செய்யுளை எழுதி உள்ளார்.
# மேற்கு மாம்பலம்

**மேற்கு மாம்பலம்** (West Mambalam) அல்லது **பழைய மாம்பலம்** என்பது தமிழகத் தலைநகர் சென்னையின் தென்பகுதியில் தி.நகருக்கு மேற்கே உள்ள ஒரு குடியிருப்புப் பகுதியாகும். சென்னையின் பழமையான குடியிருப்புகளில் ஒன்றான இது, சென்னை புறநகர் இருப்புப்பாதையின் தெற்கு வழியில் உள்ள மாம்பலம் தொடருந்து நிலையத்தின் மேற்கே உள்ளது.
# மேற்கு மாம்பலம்

## பெயரியல்

மாம்பலம் என்பது மாமல்லம் என்பதின் மருவிய பெயர். பிறகு மாம்பலம் ஜமீன் மாம்பலம் பழைய மாம்பலம், மேற்கு மாம்பலம் என்று மாறியது.
# மேற்கு மாம்பலம்

## கல்வி

இங்குள்ள சில பள்ளிகள்:
- அகோபில மட ஓரியண்டல் பள்ளி
- அஞ்சுகம் இடைநிலைப் பள்ளி
- செயகோபால் கரோடியா இந்து வித்யாலயா
- ஸ்ரீ பி. எஸ். மூதா பெண்கள் பள்ளி
- எஸ். ஆர். எம் நைட்டிங்கேல் மெட்ரிக்குலேசன் பள்ளி
- ஸ்ரீ நாராயணா மிசன் பள்ளி
# மேற்கு மாம்பலம்

## போக்குவரத்து

சென்னையின் பிற பகுதிகளுடன் தொடருந்து மற்றும் மாநகரப் பேருந்துகளால் இணைக்கப்பட்டுள்ளது.
# மேற்கு மாம்பலம்

## வழிபாடு

இங்குள்ள வரலாற்றுச் சிறப்புமிக்க இந்து வழிபாட்டுத்தலங்கள்
- அயோத்தியா மண்டபம்
- கோதண்டராம சுவாமி கோவில்
- காசி விசுவநாதர் கோவில்
- சென்ன ஸ்ரீ அதிகேசவ பெருமாள் கோவில்.
- சத்தியநாராயணா கோவில்
இப்பகுதியில் ஒரு பள்ளிவாசலும், தென்னிந்தியத் திருச்சபைத் தேவாலயமும் உள்ளன.
# வள்ளலார் நகர்

**வள்ளலார் நகர்** அல்லது **தங்கசாலை** (Mint) என்பது இந்திய மாநகரம் சென்னையின் வட பகுதியில் அமைந்துள்ள ஒரு சுற்றுப் பகுதியாகும். சென்னை தொடருந்து நிலையத்தின் சரக்குப் பிரிவு இப்பகுதியில் இருப்பதால் மிகுந்த போக்குவரத்து நெரிசல் கொண்ட இடமாகும். மேலும் சென்னையின் தொன்மையான மருத்துவமனைகளில் ஒன்றான அரசு இசுடான்லி பொது மருத்துவமனை இங்கு அமைந்துள்ளது.  
இப்பகுதிக்கு வள்ளலார் நகர் எனப்பெயர் வரக்காரணம், வள்ளலார் என்று அழைக்கப்படும் இராமலிங்க அடிகள் சிறு பிள்ளையாயிருக்கும் பொழுது, தனது அண்ணனுடன் அப்பகுதியிலொன்றான ஏழுகிணறு என்னுமிடத்திலுள்ள, வீராசாமிப் பிள்ளைத் தெருவில் வசித்து வந்தார். தனது ஒன்பதாவது வயதிலேயே அருகிலுள்ள ஆலயத்தில் எழுந்தருளியிருக்கும் துலுக்காணத்து ரேணுகை அம்மனுக்கு பாமாலைகள் சூட்ட ஆரம்பித்து விட்டார். மேலும் பாரிமுனையிலுள்ள புகழ்பெற்ற கந்த கோட்டத்திலும் பல பாடல்கள் புனைந்துள்ளார். இவ்வாறு தமிழ்நாட்டின் புகழ் பெற்ற துறவிகளில் ஒருவரான வள்ளலாரின் பிள்ளைப் பிராயம் இங்கிருந்தே துவங்கியதால் இப்பகுதிக்கு வள்ளலார் நகர் என்னும் பெயர் வந்தது.  
வெள்ளையர் ஆட்சியின் போது, தங்கக்காசுகள் (*Mint*) இங்கே உருவாக்கப்பட்டிருந்ததனால் தங்கசாலை என்னும் பெயரால் அழைக்கப்பட்டு வந்தது. 1980களில் வள்ளலார் நகர் என்று பெயர் மாற்றம் செய்யப்பட்டது. இப்பகுதியில் தமிழக பொதுப்பணித்துறைத் தலைமையகமும் அரசாங்க அச்சகமும் இயங்கி வருகின்றன.
# டிரஸ்ட்புரம்

**டிரஸ்ட்புரம் ** (Trustpuram) என்பது இந்தியா தீபகற்பத்தில் தமிழ்நாடு மாநிலத்தின் சென்னை மாவட்டத்தில் உள்ள ஓர் அமைதியான குடியிருப்புப் பகுதியாகும். கோடம்பாக்கத்தைச் சேர்ந்த இப்பகுதி சென்னையின் மையப் பகுதியில் அமைந்துள்ளது. இதன் அண்மையில் மகாலிங்கபுரம், நுங்கம்பாக்கம், தியாகராய நகர் மற்றும் வடபழநி ஆகிய புறநகர்ப் பகுதிகள் அமைந்துள்ளன. இப்பகுதியிலிருந்து, சென்னை மத்திய தொடருந்து நிலையம் சுமார் 7.8 கி.மீ. தொலைவில் உள்ளது. இங்குள்ள திறந்தவெளி மைதானம் காலை மற்றும் மாலை வேளைகளில் மிகுந்த பரபரப்புடன் காணப்படும்.
# பட்டினப்பாக்கம்

**பட்டினப்பாக்கம் ** (*Foreshore Estate*) தமிழ்நாடு, சென்னை மாநகரில் தெற்கே வங்காள விரிகுடாவின் கரையில் அமைந்துள்ள கடற்கரை குடியிருப்புப் பகுதியாகும்.  
பட்டினப்பாக்கத்தின் மேற்குப் பகுதியில் மயிலாப்பூரும், தென் பகுதியில் அடையாறும், வடக்குப் பகுதியில் சாந்தோமும் அமைந்துள்ளன. சென்னை வீட்டுவசதி வாரியத்தின் அடுக்குமாடிக் கட்டிடங்களும், சீனிவாசபுரம், முள்ளிமாநகர், நம்பிக்கைநகர், ராஜீவ்காந்தி நகர் போன்ற மீனவர் குடியிருப்புகளும் நிறைந்துள்ள பகுதியாகும். விநாயக சதுர்த்தி பண்டிகையின் முடிவில் விநாயகர் சிலைகளை கடலில் கரைக்கும் இடங்களில் பட்டினப்பாக்கமும் ஒன்றாகும். தமிழ்நாடு சட்டமன்றத் தொகுதிகளில் இது மயிலாப்பூர் சட்டமன்றத் தொகுதியிலுள்ளது. இந்திய மக்களவைத் தொகுதியில் தென்சென்னை மக்களவைத் தொகுதிக்குட்பட்டதாகும்.
# குறைந்து செல்லும் இறுதிநிலை பயன்பாட்டு விதி

ஒரு நுகர்வோர் ஒரு பண்டத்தை அல்லது ஒரு பொருளை தொடர்ந்து நுகர்வதால் அந்த பண்டத்தில் இருந்து கிடைக்கக்கூடிய இறுதிலை பயன்பாடானது குறைந்து கொண்டே செல்லும். எடுத்துக்காட்டாக பசியோடு இருக்கும் ஒருவர் பழம் ஒன்றை சாப்பிடுகிறார் என்றால் அவரது பசியானது சற்றுகுறையும். மேலும் அவர் இரண்டாவது பழத்தை தொடர்ந்து சாப்பிடுகிறார் என்றால் அதில் இருந்து கிடைக்கும் பயன்பாடானது சற்று குறைந்து இருக்கும். எப்படி என்றால் அந்தே நேரத்தில் அவரது பசியானது சற்று குறைந்திருக்கும், பசி குறையும் பொழுது அந்த பண்டத்தின் தேவையும் குறையும். அதனால் பண்டத்தின் தேவை குறையும்பொழுது இயல்பாக இறுதிநிலையானது தானாகவே குறைந்து விடும், இதுவே **குறைந்து செல்லும் இறுதிநிலை பயன்பாட்டு விதி**.
# குறைந்து செல்லும் இறுதிநிலை பயன்பாட்டு விதி

## குறைந்து செல்லும் எல்லைப்பயனின் முக்கியத்துவம்

1. பொருளியலின் பல விதிகளுக்கு இறுதிநிலைப் பயன்பாட்டு விதி அடிப்படையானதாகும். தேவை விதி, இறுதிநிலைப் பயன்பாட்டு விதியின் செயல்பாட்டினால் தோன்றியதாகும். ஒரு பண்டத்தை மேலும் மேலும் தொடர்ச்சியாக நுகரும் பொழுது அதன் ஒவ்வொரு அலகிலிருந்து கிடைக்கும் இறுதிநிலைப் பயன்பாடானது குறைந்து கொண்டே செல்லும். இது இறுதிநிலைப்பயன் பாட்டுவிதியின் செயல்பாட்டினால் தோன்றுவதாகும். பயன்பாடு குறைவதால் நுகர்வோர் குறைவான விலையையே கொடுக்க விரும்புகிறார்.  
2. குறைந்து செல் இறுதி நிலைப்பயன்பாட்டு விதி பணத்திற்கும் பொருந்தும். ஏற்கனவே ஏராளமான பணத்தைப் பெற்றுள்ள செல்வந்தர் ஒருவர் மேலும் மேலும் வருமானமாகப் பணத்தை கூட்டிக் கொண்டே சென்றால் பணத்தின் இறுதிநிலைப் பயன்பாடு குறையும் ஆனால் பணத்தின் இறுதிநிலைப்பயன்பாடு மாறாது நிலையாக இருக்கும் என்று மார்ஷல் கருதுகிறார்.  
3. இவ்விதி பணக்காரர்களுக்கு அதிக வரிவிதிக்க ஒரு ஆயுதமாக நிதி அமைச்சருக்கு உதவுகிறது.  
4. இவ்விதி உற்பத்தியாளர்களுக்கு அவர்கள் அறியாமலேயே வழிகாட்டியாக செயல்படுகிறது. அவ்வப்போது தாங்கள் உற்பத்தி செய்யும் பண்டங்களின் வடிவம் போன்றவற்றில் மாற்றங்களைச் செய்கின்றனர். இதனால் அவை புதுப்பண்டங்கள் போல காட்சி அளித்து நுகர்வோரைக் கவருகின்றன. இல்லையெனில் நுகர்வோர் பழைய பண்டத்தையே தாங்கள் நுகருவதாக கருதுவர். இதனால் இச்சூடிநநிலையில் இறுதிநிலைப்பயன்பாட்டு விதி நுகர்வோரின் மனதில்செயல்படுகிறது.
# தண்டையார்பேட்டை

**தண்டையார்பேட்டை** (*Tondiarpet*) அல்லது **தொண்டியார்பேட்டை** ஆனது இந்திய மாநகரம், சென்னையின் வடக்கில் அமைந்துள்ள புறநகர்ப் பகுதியாகும். கடற்கரையின் ஒரத்தில் அமைந்துள்ள இந்தப் பகுதி முதன்மையான வணிக மையமாகத் திகழ்கிறது. தொழிற்சாலைகளும், முகமை நிறுவனங்களும் நிறைந்து காணப்படுகின்றன. பட்டு மற்றும் நகை ஏற்றுமதி நிறுவனங்களும் கூடுதலாக உள்ளன. சென்னையின் அனைத்துப் பகுதிகளுடனும் நன்கு இணைக்கப்பட்டுள்ளது. இங்கு வங்கிகளின் கிளைகளும் பள்ளிகளும் உள்ளன. மீன்பிடி துறைமுகமும் மீன்வள அலுவலகமும் இங்கு அமைந்துள்ளன.
# தண்டையார்பேட்டை

## பெயர்க்காரணம்

இந்த பகுதி ஒரு பிரபலமான பதினேழாம் நூற்றாண்டில் இசுலாமியத் துறவி குணங்குடி மஸ்தான் சாகிபு என்பவரால் பெயர் பெறுகிறது. குணங்குடி இராமநாதபுரம் மாவட்டத்தில், தொண்டி அருகில் அமைந்துள்ள அவரது பிறந்த இடம் ஆகும். அவர் சென்னை "லெப்பை காடு" என்ற இடத்தில் தவம் செய்தார். உள்ளூர் வாசிகள் "தொண்டி ஆவர் நாயகன்" என்ற பொருள் பட, அவரை "தொண்டியார்" அழைத்தனர். பின்னர், லெப்பை காடு, தொண்டியார்பேட்டை எனப்பட்டது. தொண்டியார்பேட்டை அருகில் இராயபுரம் அமைந்துள்ளது. ஹசரத் குணங்குடி மஸ்தான் சாஹிப் தர்காவில் எல்லா நம்பிக்கை கொண்ட அனைத்து மக்களும் செல்கின்றனர்.
# பூங்கா நகர் (சென்னை)

**பூங்கா நகர் ** (*Park Town*) என்பது இந்திய மாநகரங்களில் ஒன்றான சென்னையில் உள்ள ஒரு நகரப் பகுதியாகும். ரிப்பன் கட்டிடத்தை அடுத்துள்ள மக்கள் பூங்காவினைக் கொண்டு இப்பகுதி "பூங்கா நகர்" என்று அழைக்கப்படுகிறது. ஐரோப்பியர்கள் வாழ்ந்திருந்த காலத்தில் இது வெள்ளையர் நகர் (White Town) என அறியப்பட்டிருந்தது.  
பூங்கா நகர் சென்னை புறநகர் இருப்புவழி, சென்னை பறக்கும் தொடருந்துத் திட்டம், சென்னை மெட்ரோ ஆகிய இருப்புவழிகளின் சந்திப்பு மையமாக திட்டமிடப்பட்டுள்ளது. தவிர நீள்தொலைவு இருப்புவழி முனையமான சென்னை சென்ட்ரல் தொடர்வண்டி நிலையத்துடன் இவற்றை இணைக்கிறது.  
பல முதன்மையான அரசு அலுவலகங்கள் இப்பகுதியில் உள்ளன.அவற்றில் சில:  
- சென்னை சென்ட்ரல் தொடர்வண்டி நிலையம்
- சென்னை அரசுப் பொது மருத்துவமனை
- சென்னை மருத்துவக் கல்லூரி
- சென்னை மாநகராட்சி
- மத்திய சிறை
- தென்னக இரயில்வே தலைமையகம்
# சுங்கச்சாவடி (சென்னை)

**சுங்கசாவடி** (Tolgate /Tollgate ) என்பது இந்திய மாநகர் சென்னையின் ஒரு சுற்றுப் பகுதியாகும்.  
திருவொற்றியூர் நகரின் அண்மையில் அமைந்துள்ள இப்பகுதி சென்னை நகரின் வடக்கு எல்லையை வரையறுக்கிறது.
# சுங்கச்சாவடி (சென்னை)

## பேருந்து முனையம்

மாநகரப் போக்குவரத்துக் கழக பேருந்துகளின் முனையம் சுங்கச்சாவடியில் அமைந்துள்ளது. இதன் அருகாமையிலேயே தண்டையார்பேட்டை பேருந்து பணிமனை இருக்கிறது. இங்கிருந்து நகரின் பல பாகங்களுக்கும் பேருந்துகள் இயக்கப்படுகின்றன. கீழ்வரும் அட்டவணையில் இங்கிருந்து கிளம்பும் பேருந்துகள்,அவற்றின் எண்கள், மற்றும் சேருமிடங்கள் கொடுக்கப்பட்டுள்ளன:
| 6A LSS | பெசண்ட் நகர் |  |
| --- | --- | --- |
| 6E | திருவான்மியூர் |  |
| 6D LSS | திருவான்மியூர் |  |
| 4 LSS | பெசன்ட் நகர் |  |
| 8A | பெரியார் நகர் |  |
| 10A | சைதாப்பேட்டை மேற்கு |  |
| 32A LSS | பட்டினப்பாக்கம் |  |
| 56W | மாதவரம் |  |
| 56 Cut | எண்ணூர் |  |
| 56A Cut | எண்ணூர் |  |
| 56E | மீஞ்சூர் புது முனையம் |  |
| 159B | கோயம்பேடு (C.M.B.T.) | } |
# இராசராச அதியமான்

**இராசராச அதியமான்** என்பவன், 12 ஆம் நூற்றாண்டின் பிற்பகுதியில் தகடூர்நாட்டை ஆண்ட அரசன். சோழப் பேரரசுக்குக் கீழ்ப்பட்டு ஆட்சி செய்து வந்தான். இவன் மூன்றாம் குலோத்துங்க சோழன் காலத்தவன். சங்க காலத்துக் மன்னர்களான அதியமான் மரபினரில் எட்டாம் நூற்றாண்டுக்குப் பின்னர் அரசனாக அறியப்படும் முதல் மன்னன் இவனாவான். தகடூர்ப் பகுதியில் இவன் கோயில்களுக்குத் தானம் அளித்ததையும், திருப்பணிகள் செய்ததையும் குறிப்பிடும் பல கல்வெட்டுக்கள் கிடைத்துள்ளன.  
இப்போது அதியமான் கோட்டை என்று அழைக்கப்படும் இடத்தில் இருந்த கோட்டையைக் கட்டியவன் இராசராச அதியமானே எனக் கருதப்படுகிறது. தர்மபுரிப் பகுதியில் உள்ள மாட்லாம்பட்டி, இண்டமங்கலம் என்னும் ஊர்களுக்கு அருகே கண்டுபிடிக்கப்பட்ட பழங்காலத்து வழித்தூரம் குறிக்கும் கற்கள் இரண்டு அதியமான் பெருவழி என்னும் சாலையில் இருந்த நாவல்தாவளத்துக்கான தூரத்தைக் குறிக்கின்றன. இக் கற்களும் இதே மன்னன் காலத்தவை எனப்படுகின்றன.
# விடுகாதழகிய பெருமாள்

**விடுகாதழகிய பெருமாள்** என்பவன் அதியர் மரபைச் சேர்ந்த ஒரு மன்னன். இவன் 12 ஆம் நூற்றாண்டின் பிற்பகுதியிலும், 13 ஆம் நூற்றாண்டின் தொடக்கப் பகுதியிலும் தகடூர் நாட்டை ஆட்சி செய்தவன். இவன் இப் பகுதியை ஆண்ட இராசராச அதியமானின் மகன். இவனது ஆட்சி சுமார் 25 ஆண்டுகள் நிலைபெற்றிருந்ததாகத் தெரிகிறது. சோழப் பேரரசுக்கு அடங்கி ஆட்சி புரிந்த இம்மன்னன் மூன்றாம் குலோத்துங்க சோழன் காலத்தவன். இவனது ஆட்சிப்பகுதி ஆந்திராவில் உள்ள சித்தூர் மாவட்டம், தமிழ் நாட்டின் வட ஆற்காடு, தென் ஆற்காடு, கிருஷ்ணகிரி மாவட்டம், தருமபுரி மாவட்டம் சேலம், திருச்செங்கோடு ஆகிய பகுதிகளையும் உள்ளடக்கி விரிவடைந்திருந்தது.  
இவனது காலத்தைச் சேர்ந்தவையாகக் கிடைத்துள்ள கல்வெட்டுக்கள் இவன் சைவக் கோயில்களுக்குச் செய்த திருப்பணிகள் பற்றியும் சமணக் குடைவரை கோயில்களைப் புதுக்கி அமைத்தமை பற்றியும் கூறுகின்றன. வாணியம்பாடியில் உள்ள ஒரு சைவக் கோயிலில் சிவனுக்கு விடுகாதழகிய ஈசுவரமுடையார் என்ற பெயர் இருப்பதும், ஊத்தங்கரைக்கு அருகில் ஆம்பள்ளி என்னுமிடத்தில் விடுகாதழகிய பெரும்பள்ளி என்னும் சமணப் பள்ளி ஒன்று இருந்தது பற்றிக் கல்வெட்டுகள் கூறுவதாலும் சமணம், சைவம் இரண்டுக்கும் இம்மன்னன் உதவியளித்துச் சமயப் பொறையை கடைப்பிடித்து வந்தமை தெரிகிறது.  
விடுகாதழகிய பெருமாளுக்குப் பின்னர் போசளர் வலிமை பெற்றதால் சோழர்கள் தகடூர்ப் பகுதியில் தமது கட்டுப்பாட்டை இழந்ததுடன், அதியர் மரபினரின் ஆட்சியும் அற்றுப்போனது. விடுகாதழகிய பெருமாளே அதியர் மரபின் கடைசி மன்னனாவான்.
# இந்தியப் பாதுகாப்புத்துறை உலோகவியல் ஆய்வுக்கூடம்

**இந்தியப் பாதுகாப்புத்துறை உலோகவியல் ஆய்வுக்கூடம்** (டிபென்ஸ் மெடல்லர்ஜிகல் ரிசேர்ச் லாபரேடரி, *Defence Metallurgical Research Laboratory*) என்பது இந்திய நடுவண் அரசின் கீழ் அமைந்த பாதுகாப்பு ஆராய்ச்சி மற்றும் வளர்ச்சி அமைப்பின் (டி. ஆர். டீ. ஓ) ஒரு அங்கமாகும். டி. ஆர். டீ. ஓ இந்தியாவில் ஆந்திரப் பிரதேச மாநிலத்தில் ஹைதராபாத் தலைநகரில் காச்சிகுடா என்ற இடத்தில் அமைந்துள்ள ஒரு முதன்மை ஆராய்ச்சி வளாகமாகும். இந்தியாவின் பாதுகாப்பைக் கருதி இந்த அமைப்பு பல விதமான புத்தியல் தொழில்நுட்பங்களை கண்டுபிடித்து, அவற்றை மேம்படுத்தி, இந்தியாவின் பாதுகாப்பிற்குத் தேவைப்படும் உலோகங்களையும், மூலப்பொருள்களையும், கருவிகளையும் இந்த அமைப்பு தயாரித்து வழங்குகிறது.  
இவ்வாய்வுக்கூடம் 1963 ஆம் ஆண்டில் ஹைதராபாதில் இந்த வளாகத்தில் நிறுவப்பட்டது. இந்தியாவின் பாதுகாப்பைக் கருதி உருவாக்கிய இந்த அமைப்பில் பொறியியல் துறை சார்ந்த பல அலகுகள் செயல்படுகின்றன. உலோகவியல் சார்ந்த ஆராய்ச்சிகளில் இந்த அமைப்பின் டிபென்ஸ் மெடல்லர்ஜிகல் ரிசேர்ச் ஆய்வுக்கூடம் செயல்படுகிறது. பல ஆண்டுகளாக மிகவும் நவீனமான ஆராய்ச்சிகளில் ஈடுபட்டு, பல புதுமைகளை சாதித்துள்ளது. இவற்றில் தூள் உலோகவியல், தூள் உலோகவியல் சார்ந்த உலோகங்களையும், கலப்பு உலோகங்களையும் உருவாக்கி அவற்றை தேவைக்கு ஏற்ற வடிவத்தில் புனைதல்; மேற்காப்பு கவசங்கள், எறிகணைக்கருவிகள் ஆகியவற்றைத் தயாரித்தல், விண்வெளியில் செலுத்தும் கலன்களுக்கான இலேசான கலப்புலோகங்களை தயாரித்தல், காந்தப் பொருட்களைத் தயாரித்தல் ஆகிய பல செயல்முறைகள் அடங்கும். இவை அனைத்திற்கும் பயன் படும் வகையில் வேறு பற்பல நிறுவனங்களும் இங்கே அமைக்கப் பெற்றுள்ளன, அவற்றில் சில மிச்ற தாது நிகம் (Mishra Dhatu Nigam Ltd), கன கலப்புலோகப்போருட்கள் தயாரிக்கும் ஆலை (Heavy Alloy Penetrator Plant), கூட்டமைவுகள் தயாரிப்பு மையங்கள் (Composites Production Centre), இரும்பல்லாத உலோகங்கள் தொழில்நுட்ப மேம்பாட்டு மையம் (Non-Ferrous Technology Development Centre), மேம்பட்ட ஆராய்ச்சி அனைத்துலக நிலையம் (Advanced Research Centre International), ஆகியவையும் செயல் படுகின்றன. அதி நவீனமான தொழில் நுட்பத்துடன் கூடிய வருங்காலப் பொருட்களையும் (futuristic)உருவாக்கி வருகிறது. அவற்றில் சில:  
- மீ மிகு வலிமை கொண்ட இரும்பு வகைகள் (Ultra-High-strength steel), ஏவுகணைகளுக்குப் பயன்படுபவை.
- கனமான கலப்புலோகங்கள் கொண்ட துகள்கள், பிருத்துவி சோதனைக்கு உட்பட்டது. எதிரிகளின் விண்வெளிக் கருவிகளுக்கு எதிராக செயல்படுவது.
- ஒஎப்ஈ காப்பர் (OFE copper) என வழங்கிய கவசவாகனங்களுக்கு எதிராகப் பயன் படும் வழிப்படு ஏவுகணைகள்
- விண்வெளிப் பயணங்களுக்குத் தேவைப்படும் வகையிலான சிறப்பு காந்தப் பொருட்கள் ஆகியவை
# வெப்பக்காப்புக் கண்ணாடி

**வெப்பக்காப்புக் கண்ணாடி** (Insulating glass) என்பது, வெளியில் இருந்து கட்டிடங்களுக்கு உள்ளோ அல்லது உள்ளிருந்து வெளியேயோ வெப்பம் கடத்தப்படுவதைக் குறைப்பதற்காக உருவாக்கப்படும் கண்ணாடிக் கூட்டுத் தகடு ஆகும். இது ஒன்றுக்கு மேற்பட்ட கண்ணாடிகளை அவை ஒன்றுக்கொன்று இணையாகவும், அவற்றுக்கிடையே சிறிது இடைவெளி இருக்குமாறும் வைத்துப் பொருத்திச் செய்யப்படுகிறது. பொதுவாக, இவற்றில் மூன்று அல்லது இரண்டு கண்ணாடித் தகடுகளைப் பயன்படுத்துவது வழக்கம். வெப்பக்காப்புக் கண்ணாடிகள் கட்டிடங்களில் சாளரக் கண்ணாடிகளாகவும், திரைச் சுவர்க் கண்ணாடிகளாகவும் பயன்படுகின்றன.
# வெப்பக்காப்புக் கண்ணாடி

## கண்டுபிடிப்பு

வெப்பக்காப்புக் கண்ணாடியை, 1865-ம் ஆண்டு அமெரிக்காவைச் சேர்ந்த தாமசு இசுடெட்சன் என்பவரால் காப்புரிமை செய்யப்பட்டது. 1930களில் அன்றாட பயன்பாட்டிற்கு வந்தது, லிப்பி ஓவன்சு போர்டு கிளாசு நிறுவனத்தால் 1944களில் விற்பனை செய்யப்பட்டது. 1941-ம் ஆண்டு தெர்மோப்ளேன் என்ற முத்திரையோடு தற்போதுள்ள கண்ணாடிகளைப் போல உருவாக்கப்பட்டது.
# வெப்பக்காப்புக் கண்ணாடி

## பயன்பாடு

கண்ணாடித் தகடுகளிடையே இடைவெளியைப் பேணுவதற்காக கண்ணாடிகளுக்கு இடையே அவற்றின் விளிம்பை அண்டி நாற்புறமும் அலுமினியக் நீள்சதுரக் குளாய் வடிவச் சட்டங்களை வைத்துக் கண்ணாடிகளை ஒட்டுப்பொருள் கொண்டு ஒட்டிவிடுவர். இப்பொருத்து காற்று, ஆவி, நீர் என்பன புகாதவாறு இறுக்கமாக இருக்கும். சில தேவைகளுக்காக கண்ணாடிகளுக்கு இடையேயுள்ள இடைவெளிகளிலிருந்து காற்று வெளியேற்றப்பட்டு வேறு சடத்துவ வளிமங்களால் நிரப்பட்டுவதும் உண்டு.  
ஒற்றைக் கண்ணாடித் தகடு வெப்பத்தைப் பெருமளவு கடத்தவல்லது. இரட்டைக் கண்ணாடிகளில் இடையே காற்று இருப்பதனாலேயே வெப்பம் கடத்தப்படுவது குறைகிறது. வெப்பம் கடத்துதிறனை மேலும் குறைப்பதற்காக கண்ணாடிகளுக்கு நிறமூட்டுவது, கண்ணாடியின் மேற்பரப்பில் சிறப்புப் பூச்சுகளைப் பூசுவது போன்ற நுட்பங்களும் உள்ளன.
# குதிரைத் தறியனார்

**குதிரைத்தறியனார்** சங்ககாலப் புலவர்களில் ஒருவர். குதிரைத்தறி என்னும் ஊரில் வாழ்ந்த புலவர் இவர். குதிரை கட்டுமிடமாக இருந்த ஓர் இடம் நாளடைவில் ஊராக மாறிக் குதிரைத்தறி என்னும் பெயர் கொண்ட ஊராயிற்று. குதிரைத்தறியனாரின் பாடல் ஒன்றே ஒன்று மட்டும் சங்கப்பாடல் தொகுப்பில் இடம்பெற்றுள்ளது. அது நற்றிணை 296 எண்ணுள்ள பாடல்.
# குதிரைத் தறியனார்

## நற்றிணை 296 சொல்லும் செய்தி

கொன்றைப் பூ மலரும் மாரிக் காலத்திலும் அவர் வரவில்லையே என்று தலைமகள் நொந்துகொள்ளும் செய்தியைத் தரும் பாடல் இது. பிரிந்தோர் இரங்கும் காலத்திலும் வினையையே நினைக்கிறாரே என்று அவள் நினைந்து வருந்துகிறாள்.
# குதிரைத் தறியனார்

## நற்றிணை 296 சொல்லும் செய்தி

### உவமை

போருக்குச் செல்லும் யானையின் முகத்தில் பொருத்தப்பட்டுள்ள ஓடை என்னும் பொன்னணி போல, மாலை வளையம் போல மலர்திருக்கும் வேங்கைப் பூ, கற்பாறையின் மேல் தொங்கியதாம். யானை போல் கரும்பாறை. யானையின் பொன்னோடை போல் வேங்கைப் பூவின் சரம்.
# குதிரைத் தறியனார்

## நற்றிணை 296 சொல்லும் செய்தி

### உவமை

#### தொல்காப்பியர் கருத்து

'வினையே ஆடவர்க்கு உயிரே' என்று தொல்காப்பியம் கூறும் வாழ்க்கை நெறியை இந்தத் தலைவன் கடைப்பிடிப்பதை நினைவுகூரலாம்.
# குதிரைத் தறியனார்

## நற்றிணை 296 சொல்லும் செய்தி

### உவமை

#### தொல்காப்பிய உரிச்சொல்

ஏ என்னும் உரிச்சொல் பெற்று என்னும் பொருளைத் தரும் என்று தொலகாப்பியம் கூறுகிறது. (778) பெற்று என்றால் பெருமை என்று பொருள்.  
இப்பாடல் 'ஏகல்' என்று மலையிலுள்ள பெரிய பாறாங்கல்லைக் குறிப்பிட்டுத் தொல்காப்பியர் காலத் தமிழுக்கு எடுத்துக்காட்டாய் விளங்குகிறது.
# குப்பைக் கோழியார்

**குப்பைக் கோழியார்** சங்ககாலப் புலவர்களில் ஒருவர். பாடல் தொடரால் பெயர்பெற்ற புலவர்களில் இவரும் ஒருவர். இவரது பாடல் ஒன்றே ஒன்று மட்டும் சங்கத்தொகைப் பாடல்களில் இடம் பொற்றுள்ளது. அது குறுந்தொகை பாடல் எண் 305.
- குப்பைக் கோழித் தனிப்போர் போல
இந்த அடியில் அமைந்துள்ள தொடரைக்கொண்டு இவருக்குப் பெயர் சூட்டப்பட்டுள்ளது.
# குப்பைக் கோழியார்

## குறுந்தொகை 305 சொல்லும் செய்தி

ஊடல் முடிவுக்கு வரத் தலைவன் அல்லது தலைவி விட்டுக்கொடுத்தாக வேண்டும். பிறர் தலையிட்டுத் தீர்த்துவைக்க முடியாது.
# குப்பைக் கோழியார்

## குறுந்தொகை 305 சொல்லும் செய்தி

### உவமை

குப்பையில் கோழிகள் இரண்டு சண்டை போட்டுக்கொண்டால் அதனை விலக்குவார் யார்? தாமே சண்டையை நிறுத்திக்கொண்டால்தான் உண்டு. அது போல ஊடல் சண்டையில் நாமே விட்டுக்கொடுத்தால்தான் உண்டு.  
இது தலைவி கண்ட தெளிவு.
# பக்டீரியா இலைவெளிறல்

பக்டீரியா இலைவெளிறல்(Bacteria leafblight) எனப்படுவது நெல்லில் தாக்கும் ஒரு நோய் ஆகும். நோய்காரணி சாந்தோமோனசு ஒறைசே (*Xanthomonus orizae*) எனும் பக்டீரியா. இந்நோய் பெரும்பாலும் நாற்று நட்டு 3-4 வாரங்களிலிருந்து தோன்றும். இலைகள் மஞ்சள் நிறமாக மாறிப் பின் வெளிறியது போர் மாறும்.
# பக்டீரியா இலைவெளிறல்

## நோய்த்தாக்கம்

- ஆரம்ப நிலையில் இலேசான பச்சைநிற நீர்க்கசிவு அல்லது மஞ்சள் நிறக் கசிவு இலையின் நுனி மற்றும் விளிம்புகளில் தோன்றும்.
- நுனிப்பகுதியிலிருந்து தாக்கம் இலையுறை வரைப் பரவும். இலைப்பரப்பு கருகிய திட்டுக்களாக மாறும்.இலைப்பரப்பு விரலால் தடவும் போது கரடுமுரடாகக் காணப்பபடும்.
# பக்டீரியா இலைவெளிறல்

## நோய் பரவும் முறை

- முதல் போகத்தில் எஞ்சிய தாவரப் பாகங்களில் நோய்க்காரணியின் வித்திகள் காணப்படும்.
- காற்று நீர் மூலமும் பரவும்.
- நாற்றின் சேதமடைந்த வேரிலிருந்துதம் வித்திகள் பரவும்.
# கல்விசார் கட்டிட வசதிகள்

**கல்விசார் கட்டிட வசதிகள்** என்பது, கற்றல், கற்பித்தல் முதலிய கல்வித் தேவைகளுக்கான கட்டிடங்களையும் அவற்றோடிணைந்த பிற வசதிகளையும் குறிக்கும். ஒரு காலத்தில் கல்வி சார்ந்த செயல்பாடுகளுக்குச் சிறப்புத் தன்மை கொண்ட கட்டிட வசதிகள் தேவை என்னும் கருத்து இருந்ததில்லை. முற்காலத்தில் மரபுவழிக் கல்வி முறையில் மாணவர்களுக்குக் கல்வி புகட்டல் மர நிழலிலும், வீட்டுத் திண்ணைகளிலும், கோயில் மண்டபங்களிலும் இடம் பெற்றுவந்தன. நவீன கல்வி முறைகளைப் பின்பற்றும் தற்காலத்தில் கூட இந்தியா, இலங்கை போன்ற வளர்ந்துவரும் நாடுகளில் பிள்ளைகளைகளுக்கு மர நிழல்களில் வகுப்புக்கள் நடைபெறுவது உண்டு. எனினும் தற்காலத்தில் கல்விசார் செயல்பாடுகளின் பலவகையான பிரிவுகளுக்கு, ஒவ்வொன்றுக்கும் தனியே சிறப்பாக்கம் பெற்ற கட்டிடவசதிகள் தேவை என்கின்றனர் கல்வியாளர்கள்.  
தற்காலத்தில் மனித வாழ்க்கையின் பல்வேறு கட்டங்களில் ஏற்படும் கல்வித்தேவைகளை நிறைவேற்றுவதற்கு வெவ்வேறான முறைகள் தேவை என்னும் நிலை உள்ளது. எடுத்துக் காட்டாக தொடக்கப் பள்ளி மாணவர்களுக்கான வகுப்பறைகளும், கல்லூரி வகுப்பறைகளும் அடிப்படையிலேயே வேறுவேறான தன்மைகளைக் கொண்டிருக்க வேண்டும் என்பது இன்று எல்லோராலும் ஏற்றுக்கொள்ளப்படுகின்றது. கல்விசார் உளவியலில் ஏற்பட்டுள்ள வளர்ச்சிகள் இவை தொடர்பான சிந்தனை மாற்றங்களுக்குக் காரணமாக அமைகின்றன. அது மட்டுமன்றி கல்வி தொடர்பான கருத்துருக்களிலேயே பெரிய மாற்றங்கள் ஏற்பட்டுள்ளன. வகுப்பறை என்பது ஆசிரியர்களை மையமாகக் கொண்ட ஒரு இடம் என்னும் நிலை தற்காலத்தில் மாறிவருகிறது. கற்றலில், கணினித் தொழில் நுட்பத்தின் பயன்பாடு, காணொளி வசதிகள், தொலைத்தொடர்பு வசதிகள் என்பன கல்வி முறைகள் பற்றியும், கல்விக்கான இட வசதிகளுக்கிடையே உள்ள தொடர்புகள் பற்றியும் புதிய சிந்தனைகள் உருவாகி வருகின்றன.
# கல்விசார் கட்டிட வசதிகள்

## வகைகள்

வெவ்வேறு வகையான கல்வித் தேவைகளுக்குச் சிறப்பாக அமைந்த வசதி வகைகள் பல வகைகளாக உள்ளன. எளிமையான சமூகங்களில் இத்தகைய வகைகளின் எண்ணிக்கை குறைவாக இருந்தாலும், முன்னேறிய நாடுகளிலும், சிக்கலான சமூகத் தேவைகள் கொண்ட தற்காலச் சமுதாயங்களிலும் கல்வி வசதி வகைகள் கூடிய எண்ணிக்கையில் உள்ளன. சில அடிப்படையான வசதி வகைகளாக,  
- சிறுவர் வளர்ச்சி மையங்கள்
- தொடக்கப் பள்ளிகள்
- இரண்டாம் நிலைப் பள்ளிகள்
- கல்லூரிகளும், பல்கலைக் கழகங்களும்
- சேவைக்காலப் பயிற்சி வசதிகள்
- சிறப்புத்தேவை கொண்ட சிறுவர்களுக்கான மையங்கள்  
போன்றவற்றைக் குறிப்பிடலாம்.
# விக்கிப்பீடியா:வாழும் மனிதர்களின் வாழ்க்கை வரலாறு

**வாழும் மனிதர்கள் குறித்தத் தகவல்களை** *எந்தவொரு* விக்கிப்பீடியா பக்கத்திலும் சேர்க்கும் முன் தொகுப்பாளர்கள் மிகுந்த கவனம் செலுத்த வேண்டும் . உணர்வுகளை மதிக்கும் விதமாகவும் *கண்டிப்பாக* ஐக்கிய அமெரிக்காவின் அனைத்து பொருந்தும் சட்டங்களுக்கும், இந்தக் கொள்கைப் பக்கத்தில் விவரித்துள்ளவற்றிற்கும் விக்கிப்பீடியாவின் மூன்று உள்ளடக்க கொள்கைகளுக்கும் உடன்பட்டு இருக்க வேண்டும்:  
- நடுநிலை நோக்கு (NPOV)
- மெய்யறிதன்மை (V)
- முதன்மை ஆய்வு கூடாது (NOR)  
விக்கிப்பீடியாவில் ஒரு வாழும் நபரைப் பற்றி எழுதுகையில் அவரைப் பற்றிய சாதகமில்லாத் தகவல்களை வலுவான புறச்சான்றுகளன்றி இணைக்கவியலாது. சொந்த ஆராய்ச்சியின் அடிப்படையிலும், அனைவரும் அறிந்த பொது உண்மை என்ற அடிப்படையிலும் கூட சாதகமற்ற கருத்துகளை இணைக்க இயலாது. அவ்வாறு சேர்க்கப்படுவற்றை உடனடியாக நீக்க பிற பயனர்களுக்கும், அப்பதிப்புகளை மறைப்பதற்கு நிருவாகிகளுக்கு உரிமை உண்டு.
# விக்கிப்பீடியா:தன்வரலாறு

விக்கிப்பீடியாவில் **தன்வரலாறு** (autobiography) அல்லது **சுயசரிதை** எழுதுதல், உங்கள் எழுத்துக்களை விக்கி சமூகத்திலுள்ள மற்றைய தொகுப்பாளர்கள் அங்கீகரிக்காதவிடத்து *கண்டிப்பாக* மறுக்கப்படுகிறது. உங்களைப் பற்றி எழுதப்படும் சரிதைகளில் குறித்த சில தீர்க்கமான சந்தர்ப்பங்களில் மட்டுமே நீங்கள் தொகுக்கக் கூடும்.  
விக்கிப்பீடியாவில் இத்தகைய கட்டுரைகளின் முக்கியத்துவம்,தரவுகளின் மெய்த்தன்மை மற்றும் நடுநிலைமை குறித்த பல நீண்ட விவாதங்கள் நிகழ்ந்துள்ளன. அத்தகைய திருத்தங்களை தவிர்ப்பது விக்கிப்பீடியா நடுநிலையை நிலைநாட்டவும் குறிப்பிட்ட கண்ணோட்டமொன்றை திணிப்பதை தவிர்க்கவும் உதவும்.  
தன் வரலாறு எழுதுதலில் நடுநிலையுடன் எழுதுவது, மெய்யுறுதி செய்தல் கடினமானதாயிருப்பதாலும் மற்றும் இதில் நிறையவே சறுக்கிவிட நேர்வதாலும் இது மறுக்கப்படுகிறது.  
குறித்தவொரு தலைப்பில் எங்காவது நீங்கள் பிரசுரிக்கப்பட்டிருந்தால் குறித்த விடயத்திலுள்ள உங்கள் நிபுணத்துவத்திற்காக விக்கிப்பீடியா கட்டுரைக்கு வரவேற்கப்படுவீர்கள். எவ்வாறாயினும் ஒவ்வொரு விக்கிப்பீடியாக் கட்டுரையும் அந்தந்த விடயத்திற்குரிய நடுநிலைத் தன்மை, நியாயத்துவம் மற்றும் குறித்த விடயத்தில் ஒட்டுமொத்த அறிவை முன்னேற்றக்கூடிய கூட்டமைவு என்பவற்றைக் கொண்டிருக்க வேண்டும்.
விக்கிப்பீடியா வாசகர்களின் அறிவை மேம்படுத்துதலின் போது பக்கஞ்சார்தலை தயவுடன் மறந்துவிடுங்கள். பங்களிப்பாளர்களின் ஆர்வத்தை முதன்மைப்படுத்துவதற்காக ஆக்கப்படும் கட்டுரைகள் பதிவழிக்கப்படும்.
# விக்கிப்பீடியா:தன்வரலாறு

## தன்வரலாறுகளிலுள்ள பிரச்சினைகள்

நகைச்சுவையானதாயினும் மேலுள்ள விபரிப்பு தன்வரலாறு/ சுயசரிதை களிலுள்ள பல்வேறு பிரச்சினைகளைத் தருகிறது:
- இவை பொதுவாக சாதகமானதாகவே பக்கச்சார்புக்குள்ளாக்கப்படுகிறது. மக்கள் தம்மைப் பற்றி மிகைச் சாதகமானதாகவே எழுதுவதுடன் அடிக்கடி கருத்துக்களை நேர்வுகளாகத் தருகின்றனர்.விக்கிப்பீடியா கருத்துக்களை நேர்வுகளாகத் தருவதைத் தவிர்க்கும் நோக்குடையது.
(நடுநிலை நோக்கு என்பது மூன்றாம் நபரைப் பற்றி எழுதுவது என்று கருத்தல்ல).
- மெய்யுறுதி செய்யமுடியாதிருப்பது. உங்களைப் பற்றி தெரிவிக்கப்படும் நேர்வுக்கு நீங்களே ஒரேயொரு மூலமாக இருக்கும் போது வாசகர்கள் இதை மெய்யுறுதி செய்யமுடியாது. (எதிர்பார்ப்புகள், கனவுகள், சிந்தனைகள், மற்றும் அபிலாசைகளுடன் கூடிய பொது விடயப்பரப்பாக இது இருக்கும். இங்கு உங்கள் சிந்தனையை வாசகர்களால் செய்ய எந்த வழியுமிருக்காது).
விக்கிப்பீடியா கட்டுரைகளிலுள்ள எந்தவொரு விடயமும் மெய்யுறுதி செய்யக்கூடியதாயிருக்க வேண்டும்.
- மூல ஆய்வுகளைக் கொண்டிருப்பது. மக்களால் உள்ளீடு செய்யப்படும் தன்வரலாற்றுத் தகவல்கள் பெரும்பாலும் ஒருபோதும் பிரசுரமாகாதவைகளான அமைகின்றன.அல்லது முதநிலை அறிகையின் விளைவாக அமைகின்றன.இத்தகைய தகவல்களை வாசகர்கள் முதனிலை ஆய்வொன்றின் மூலம்மெய்யுறுதி செய்யவேண்டிய தேவை ஏற்படுகிறது.விக்கிப்பீடியா முதனிலைப் பதிப்பாளர் அல்ல. ஆதலால் இத்தகைய மூல ஆய்வுகளை விக்கிப்பீடியா அனுமதிப்பதில்லை.
# விக்கிப்பீடியா:தன்வரலாறு

## தன்வரலாறுகளிலுள்ள பிரச்சினைகள்

### ஏன் இப்பிரச்சினைகள் எழுகின்றன

ஏனெனில் நீங்கள் உங்களை நேர்மையுடன் நடுநிலையானவர் என நம்புவது மட்டும் நடுநிலைத்தன்மையை ஏற்படுத்திவிடாது. உங்களை அறியாமலேயே பக்கஞ்சார்வது நிகழ்வதும் அதிலும் தன்வரலாறு எழுதுவதில் பொதுவான பிரச்சினையாய் இருப்பதும் காணப்படுகிறது. இதுவே சுயவரலாறுகளை நிராகரிப்பதற்கு காரணமாகுமே தவிர உங்களது உறுசுறுப்பான, நேர்மையான சுயமுன்னேற்றத்தை மந்தப்படுத்துவதல்ல. இது நடுநிலைத்தன்மையை மட்டுமன்றி மெய்யுறுதித்தன்மை மற்றும் மூலமல்லாத சுயவரலாறுகளின் ஆய்வு முயற்சிகளையும் பாதிக்கும். One may inadvertently slip things in that one may not think need to be attributable even though they do, due to those very same biases. Even if you can synthesize an autobiography based on only verifiable material that is not original research you may still not be able to synthesize it in a neutral manner.
# விக்கிப்பீடியா:தன்வரலாறு

## விக்கிப்பீடியாவில் உங்களைப்பற்றி ஏற்கனவே கட்டுரையொன்று இருக்குமாயின்

ஒருவர் தன்னைப்பற்றி பக்கச்சார்பின்றியும் நேரிய நோக்குடனும் எழுதுவது சாத்தியமற்றதாகும் . எனவே உங்களைப் பற்றி மற்றவர்களை எழுத அனுமதிப்பதே உசிதமானது.  
கட்டுரைகளின் உரைப்பக்கங்களில் பங்களிப்புகளைச் செய்வது அல்லது ஆலோசனைகளை வழங்குவதே சரியாகக் கருதப்படும்&mdash;இதன்மூலம் எழுத்தாளர்கள் சுதந்திரமாக கட்டுரைகளாக எழுதவிடலாம் அல்லது மேலும் தேவைப்படும் மாற்றங்களுக்கு அனுமதி கொடுப்பதாக இருக்கும்.  
துல்லியமான சந்தர்ப்பங்களில் உங்களுடன் தொடர்புடைய பக்கங்களை திருத்துவது அனுமதிக்கக்கூடியதாகும்.
ஆகவே வெளிப்படையாகவே விசமத்தொகுப்புகளாக உள்ளவற்றை விவாதத்திற்குரியாதாயல்லாமலும் எளியமுறையிலும் நீங்கள் மீளமைக்க முடியும்.இதே போல் உங்கள் இல்லறநிலை, சமகால தொழில்விபரம்,மற்றும் பிறந்த இடம் போன்ற விபரங்களில் உள்ள தவறுகளையும் காலாவதியான தகவல்களையும் சீர் செய்வதில் தயக்கமின்றி செய்யலாம். (இது பற்றி பேச்சுப் பக்கத்தில் குறிப்பிடலாம்.)
குறித்த பக்கத்தில் வேறுபட்ட பொருள்கொள்ளல்கள் காணப்படுமாயின் மற்றையவர்களால் தயாராக்கவும்.  
விக்கிப்பீடியா ஒரு கலைக் களஞ்சியம் என்பதால் இது இரண்டாம் மற்றும் மூன்றாம் நிலைத் தகவல்களைக் கொண்டிருக்க வேண்டும்.&mdash;இது எந்தவொரு புதிய கருத்துக்களையோ கொள்கைகளையோ தருவதாய் அமையக்கூடாது. தரப்படும் தகவல்கள் பின்னிலை ஆதாரங்களால் உறுதிப்படுத்தக் கூடியதாயிருக்க வேண்டும்.உங்களைப் பற்றிய கட்டுரையொன்றில் நேர்வுகள், நிகழ்வுகளை மீள்பதித்தல் மற்றும் தெளிவுபடுத்தல் என்பன பின்னிலை ஆதாரங்களால் உறுதிப்படுத்தக்கூடியவையாயிருத்தல் வேண்டும்.
If you are a regular Wikipedia editor, you can identify yourself on the article's talk page with the notice.
# விக்கிப்பீடியா:தன்வரலாறு

## உங்களைப்பற்றிய கட்டுரையிலுள்ள பிரச்சினைகள்

விக்கிப்பீடியா உங்களைப்பற்றிய தவறான கட்டுரையை விரும்பாது. எங்களுக்குத் தேவை இக்கட்டுரை துல்லியமானதாய் பக்கச்சார்பற்றதாய் நடுநிலையானதாய் இருப்பதாகும். எமது இலக்கு மூல ஆதாரங்களால் உறுதிப்படுத்தக்கூடிய மற்றவர்களின் கருத்துக்களை மிகத்துல்லியமாக மீளுற்பத்தி செய்வதாகும்.நடுநிலையான மூல வளங்களை சுட்டிக்காட்டுவதன் மூலம் நீங்கள் இதற்கு உதவலாம்.  
If you are notable enough for an article but there are problems and not much attention being paid to it, you may also wish to place a note on the detailing the problems and asking for uninvolved editors' attention.  
If you do not like the photo, you can help Wikipedia by contributing a good photo under a suitable free content license. If you have a promotional photo you are willing and able to release under such a license, that's ideal for us and you.  
If there are legal problems with material in an article about you, please email [mailto:info-en-q@wikimedia.org info-en-q@wikimedia.org] promptly with full details.  
Alternatively, you may wish to make suggestions on the article's or, if the problem is clear-cut and not a content dispute, you may wish to edit the page yourself. If your edit may be misinterpreted, you should explain it on the talk page. Be prepared that if the fact has different interpretations, others . Your edits are more likely to be accepted if they are neutral and to third parties.  
If others do not agree with the changes you propose, you may pursue . For instance, the may offer a forum for neutral contributors to help resolve differences.
# சுழல் கதவு

**சுழல் கதவு** என்பது, கட்டிடங்களில் வாயிற் கதவாகப் பயன்படும் ஒரு வகைக் கதவு ஆகும். இது ஒரு உருளை வடிவான சுற்றடைப்புக்குள், அதன் மையத்தில் அமைந்த தண்டொன்று பற்றிச் சுழலும் படி அதனுடன் பொருத்தப்பட்டிருக்கும் மூன்று அல்லது நான்கு படல்களைக் கொண்ட ஒரு அமைப்பு ஆகும். இது முதன் முதலில் பல மாடிகள் உயரம் கொண்ட வாயிற் கூடங்களைக் கொண்ட கட்டிடங்களில் புகைபோக்கி விளைவினால் வாயில் கதவுகளினூடாக ஏற்படக்கூடிய வேகமான காற்று உள்ளிழுப்பைத் தடுப்பதற்காக உருவாக்கப்பட்டது. வழமையான கதவுகளில், ஒவ்வொரு முறையும் கதவைத் திறந்து மூடப்படும் போது வெளியிலிருந்து காற்று உள்ளே வருவதோ அல்லது உள்ளிருந்து காற்று வெளியேறுவதோ நடைபெறுகிறது. இதனால் வெப்பப் பரிமாற்றமும் இடம்பெற்றுக் குளிர்பதனம் அல்லது சூடாக்கத் தொகுதிகளின் சுமையைக் கூட்டுகிறது. சுழல் கதவுகளில் இவ்வாறு நடை பெறுவதில்லை ஆதலால், இவ்வகைக் கதவுகள் ஆற்றல் சேமிப்புத் தேவை உள்ள இடங்களில் பயன்படுத்துவதற்கு உகந்தது.
# சுழல் கதவு

## அமைப்பு

சுழல் கதவு அமைப்பின் தளம் வட்ட வடிவமானது. இவ்வட்டத்தின் ஒரு பகுதியில் கதவின் சுற்றடைப்புக்குள் செல்வதற்கான வாயிலும், அதற்கு நேரெதிராக அதிலிருந்து வெளியேறுவதற்கான வழியும் இருக்கும் இரண்டும் ஒரே அளவு கொண்டதாக இருக்கும். இத் திறந்த பகுதிகள் தவிர இரண்டு பக்கங்களிலும் எஞ்சியிருக்கும் வட்டத்தின் பகுதிகளில் உலோகச் சட்டகங்களில் பொருத்தப்பட்ட வளைவான கண்ணாடித் தடுப்புகள் பொருத்தப்பட்டிருக்கும். கதவுக்கு மேல் வட்ட வடிவான கவிகை (canopy) இருப்பது வழக்கம். மேற்படி வட்ட வடிவான சுற்றடைப்பின் மைய அச்சில் ஒரு தண்டு பொருத்தப்பட்டிருக்கும். மூன்று அல்லது நான்கு படல்கள் ஒன்றுக்கொன்று சம அளவான கோணத்தில் இருக்கும்படி படல்களின் ஒரு பக்க விளிம்பு இத் தண்டுடன் பொருத்தப்பட்டிருக்கும். இத் தண்டை அச்சாகக் கொண்டு சுழலக்கூடியதாக அமைக்கப்படும் இப் படல்களின் எதிர் விளிம்புகள் அவை சுழலும்போது வளைவான பக்கத் தடுப்புக்களைத் தடவிச் செல்லுமாறு இருக்கும். இத்தொகுதியில், உட்செல்லும் வழியினதும், வெளியேறும் வழியினதும் அகலங்கள் இரண்டு அடுத்தடுத்த படல்களின் வெளி விளிம்புகளுக்கு இடையிலான வளைவுத் தூரத்திலும் சற்றுக் குறைவாக இருக்க வேண்டும். இதன்மூலம் சுழற்சியின் எல்லா நிலைகளிலும் கட்டிடத்தின் உட் பகுதிக்கும் வெளிப் பகுதிக்கும் இடையே நேரடியான தொடர்பு இல்லாமல் இருப்பதை உறுதிப்படுத்தலாம்.  
படல்களும் கண்ணாடியிடப்பட்ட உலோகச் சட்டங்களாகவே இருப்பது வழக்கம். இது இரண்டு பக்கங்களிலுமிருந்து அடுத்த பக்கத்தைப் பார்த்து அதற்கேற்ப பயன்படுத்துவதற்கு வசதியாக இருக்கும். பக்கத் தடுப்புக்களுக்கும், படல்களுக்குமான சட்டங்கள் அலுமினியத்தாலோ அல்லது எஃகினாலோ செய்யப்படலாம். அழகுக்காக இச் சட்டங்கள் துருவேறா எஃகுத் தகடுகளால் மூடப்படுவதும் உண்டு.
# சுழல் கதவு

## செயற்பாடு

சுழல் கதவுகள் செயற்பாட்டைப் பொறுத்தவரை இரண்டு வகைகளாக உள்ளன. ஒரு வகையில் பயனர்கள் தன்முயற்சியால் படல்களைச் சுழற்றி இயக்குவர். இரண்டாம் வகையில் படல்கள் தன்னியக்கமாகச் சுழலுமாறு அமைக்கப்படும். கைகளால் இயக்கும் வகையில் யாராவது படல்களை வேகமாகச் சுழற்றிவிடாமல் இருப்பதற்காக வேகக் கட்டுப்பாட்டு முறைமை அமைக்கப்பட்டிருப்பது வழக்கம். தன்னியக்கக் கதவுகளில் முன்னரே தீர்மானிக்கப்பட்ட ஒரு வேகத்தில் கதவு சுழலும் வகையில் அமைந்திருக்கும்.  
தன்னியக்கச் சுழல் கதவுகள் பயனர்கள் அண்மையில் வரும்போது மட்டும் சுழலக்கூடிய வகையில் உணரிகள் பொருத்தப்பட்டிருக்கும். இதை விடப் பல பாதுகாப்புத் தேவைக்காக அமைக்கப்படும் உணரிகளும் உள்ளன. இது மெதுவாக நடபவர்களை உணர்ந்தறிந்து சுழல் வேகத்தைத் தன்னியக்கமாகக் குறைத்தல், அசையும் கூறுகளுக்கு இடையே உடல் உறுப்புக்கள் அல்லது உடை சிக்கிக்கொள்ள நேரும்போது அதை உணர்ந்து சுழற்சியை நிறுத்துதல் போன்ற தேவைகளுக்கு இத்தகைய உணரிகள் பயன்படுகின்றன.  
தீப் பிடிப்பது போன்ற அவசர காலங்களில் சுழல் கதவின் படல்களைச் சாதாரண கதவுகளைத் திறப்பதுபோல் முற்றாகத் திறந்துவிடக் கூடிய வசதிகளுடன் கூடிய சுழல் கதவுகளும் உள்ளன. இது கூடிய எண்ணிக்கையானவர்களை வெளியேற்றுவதற்கு வசதி அளிக்கிறது.
# குங்குமப்பூ

**குங்குமப்பூ** (*Saffron*) என்பது இரிடேசியே குடும்பத்தின் குரோக்கசு என்னும் இனத்தைச் சேர்ந்த **சாஃப்ரன் குரோக்கசு** (*saffron crocus*, *குரோக்கசு சட்டைவசு*) என்ற செடியின் பூவிலிருந்து தருவிக்கப்படும் ஒரு நறுமணப் பொருளாகும். *குரோக்கசு சட்டைவசு* பூவில் மூன்று சூலகமுடிகள் உள்ளன. இவை ஒவ்வொன்றும் சூல்வித்திலையின் நுனியில் உள்ளன. இப்பூவின் உலர்த்தப்பட்ட சூலகமுடிகளும் சூல் தண்டுகளும் (சூலக அவற்றின் வழங்கித் தாவரங்களுடன் இணைப்பவை) சமையலில் உணவுக்குச் சுவையூட்டும், வண்ணமூட்டும் பொருளாகப் பயன்படுத்தப்படுகின்றன. நீண்டகாலமாக உலகின் மிக விலையுயர்ந்த நறுமணப் பொருளாக (எடையின் அடிப்படையில்) குங்குமப்பூ இருந்து வருகிறது.  
குங்குமப்பூவின் கசப்புச் சுவை மற்றும் அயடபோர்ம் (*iodoform*) அல்லது வைக்கோல் போன்ற மணத்திற்கும் அதில் உள்ள பைக்ரோக்குரோசின் (*picrocrocin*), சாஃபிரானல் (*safranal*) ஆகிய வேதிப் பொருள்களே காரணம். இருப்பினும் பாரசீகச் சொல்லான زرپران (*zarparān* ) - "மஞ்சள் இலைகளைக் கொண்டுள்ள" என்பதன் அரபிய மொழியாக்கப்பட்ட வடிவமே زَعْفَرَان (*za'farān*) என்ற ஒரு மாறுபட்ட பெயர் வரலாற்றையும் சிலர் முன்வைக்கின்றனர். ** என்ற இலத்தீன் சொல்லே இத்தாலியச் சொல்லான *zafferano* என்ற சொல்லுக்கும் *azafrán* என்ற எசுப்பானிய சொல்லுக்கும் மூலமாகும்.
# குங்குமப்பூ

## வேதியியல்

**&nbsp;—&nbsp; β-டி-செண்டியோபயோசு**  
| &nbsp;—&nbsp; குரோசெட்டின் | } |
| --- | --- |  
****வேதியியல் சேர்மானம்****  
| கூறு | நிறை % |
| --- | --- |
| கார்போஐதரேட்டுகள் | 12.0–15.0 |
| தண்ணீர் | 9.0–14.0 |
| பல்பெப்டைட்டுகள் | 11.0–13.0 |
| மாவியம் (செல்லுலோசு) | 4.0–7.0 |
| கொழுப்புகள் | 3.0–8.0 |
| தாதுக்கள் | 1.0–1.5 |
| மற்றவை
நைதரசன் அல்லாதவை | 40.0 |
| *மூலம்: * | } |  
****தோராய பகுப்பாய்வு****  
| கூறு | நிறை |
| --- | --- |
| நீரில் கரையக்கூடிய கூறுகள் | 53.0 |
| &nbsp;&nbsp;→&nbsp;&nbsp;கோந்துகள் | 10.0 |
| &nbsp;&nbsp;→&nbsp;&nbsp;பெண்டோசன்கள் | 8.0 |
| &nbsp;&nbsp;→&nbsp;&nbsp;பெக்டின்கள் | 6.0 |
| &nbsp;&nbsp;→&nbsp;&nbsp;மாச்சத்து | 6.0 |
| &nbsp;&nbsp;→&nbsp;&nbsp;α–குரோசின் | 2.0 |
| &nbsp;&nbsp;→&nbsp;&nbsp;பிற கரோட்டின் வகைகள் | 1.0 |
| கொழுப்புகள் | 12.0 |
| &nbsp;&nbsp;→&nbsp;&nbsp;எளிதில் ஆவியாகாத எண்ணெய்கள் | 6.0 |
| &nbsp;&nbsp;→&nbsp;&nbsp;எளிதில் ஆவியாகும் எண்ணெய்கள் | 1.0 |
| புரதம் | 12.0 |
| உயிரியல் சாராத பொருள்("சாம்பல்") | 6.0 |
| &nbsp;&nbsp;→&nbsp;&nbsp;HCl-இல் கரையக்கூடிய சாம்பல் | 0.5 |
| தண்ணீர் | 10.0 |
| நார் (பண்படாத) | 5.0 |
| *மூலம்: * | } |  
குங்குமப்பூவின் சுவைக்கு கசப்பான குளுக்கோசைட்டு பிக்ரோகுரோசினே காரணமாகும். பிக்ரோகுரோசின் (வேதியியல் வாய்பாடு: ; முறையான பெயர்: 4-(β-டி-குளுக்கோபைரனோசிலாக்ஃசி)-2,6,6- டிரைமீத்தைல்சைக்ளோஃகெக்ஃசு-1-ஈன்-1-கார்பொக்சல்டிஃகைட்) என்பது சாஃப்ரானல் (முறையான பெயர்: 2,6,6-டிரைமீத்தைல்சைக்ளோஃகெக்ஃசா-1,3-டையீன்-1- கார்பொக்சல்டிஃகைட்) எனப்படுகின்ற ஓர் ஆல்டிஃகைடு துணைக்கூறு, ஒரு கார்போஐதரேட்டு ஆகியவற்றின் கூட்டு ஆகும். இதற்கு பூச்சிக்கொல்லிப் பண்புகளும் உயிர்க்கொல்லிப் பண்புகளும் உள்ளன. இவை உலர்ந்த குங்குமப்பூவின் நிறையில் 4% வரையிலான அளவு இருக்கலாம். பிக்ரோகுரோசின் என்பது கரோட்டின் வகையான சியாகாந்தினின் (zeaxanthin) குறைக்கப்பட்ட ஒரு வடிவமென்பது குறிப்பிடத்தக்கது (ஆக்சிசனேற்ற பிளவு மூலம் உருவாக்கப்படும்). மேலும் இது டெர்ப்பீன் அல்டிஃகைட்டு சாஃப்ரானலின் கிளைக்கோசைடாகும். சிவப்பு நிறமுள்ள எளிதில் ஆவியாகும் எண்ணெயான சாஃப்ரானலே குங்குமப்பூவின் தனித்துவ நறுமணத்திற்கு பெருங்காரணமாக உள்ளது. பிக்ரோகுரோசினை விட சாஃப்ரானல் கசப்பு குறைவானதாகும். இது உலர்ந்த குங்குமப்பூவின் சில மாதிரிகளில், எளிதில் ஆவியாகும் பகுதியின் நிறையில் 70% வரையிலான அளவைக் கொண்டுள்ளது. குங்குமப்பூவின் நறுமணத்துக்குக் காரணமாக உள்ள இரண்டாவது கூறு 2-ஐதராக்ஃசி-4,4,6-டிரைமீத்தைல்-2,5-சைக்ளோஃகெக்சாட்டீன்-1-ஒன் ஆகும். "குங்குமப்பூ, உலர்ந்த வைக்கோல் போல மணம் கொண்டது" என விவரிக்கப்படுவதற்கு இதன் நறுமணமே காரணமாகும். உலர்ந்த குங்குமப்பூ அடிக்கடி மாறும் பி.எச் அளவுகளால் அதிகம் பாதிக்கப்படும் தன்மை கொண்டது. ஒளியும், ஆக்சிஜனேற்ற காரணிகளும் இருக்கும்போது வேதியியல் வகையில் விரைவாகப் பிரிகை அடைகின்றன. ஆகவே வளிமண்ட ஆக்சிசனுடனான தொடர்பைக் குறைக்கும் பொருட்டு உலர்ந்த குங்குமப் பூவை காற்றுப் புகாத கொள்கலன்களில் சேமிக்க வேண்டியது கட்டாயமாகும். குங்குமப்பூ ஓரளவு வெப்பத்தைத் தாங்கக்கூடியதாகும்.
# குங்குமப்பூ

## வரலாறு

குடியேற்றத்தில் காணப்பட்ட குங்குமப்பூ பற்றிய பல சுவரோவியங்களில் இதுவும் ஒன்று.]]  
குங்குமப்பூச் செடியின் சாகுபடி வரலாறு 3,000 க்கும் அதிகமான ஆண்டுகளுக்கு முற்பட்டது. வீட்டில் வளர்க்கப்படும் குங்குமப்பூவுக்கு முன்னோடி காட்டுக்குரிய *குரோக்கசு கார்ட்ரைட்டியானசு* ஆகும். வழக்கத்துக்கு மாறாக நீளமான சூலகமுடிகளைக் கொண்டவற்றைத் தெரிந்தெடுத்ததன் மூலம் விவசாயிகள் காட்டுக்குரிய மாதிரிகளை இனவிருத்தி செய்தனர். இவ்வாறு வெண்கலக் காலத்தில் கிரீட் தீவில் *குரோக்கசு கார்ட்ரைட்டியானசின்* மலட்டு வகையான *குரோக்கசு சட்டைவசு* வகை உருவானது. குங்குமப்பூ முதன்முதலில் அசிரிய மன்னன் அசுரினிப்பாலின் ஆணைப்படி கி.மு 7 ஆம் நூற்றாண்டில் தொகுக்கப்பட்ட தாவரவியல் குறிப்பில் குறிப்பிடப்பட்டுள்ளது என்று நிபுணர்கள் நம்புகிறார்கள். சுமார் 90 நோய்களுக்கான சிகிச்சையில் குங்குமப்பூவின் பயன்பாடு 4,000 ஆண்டுகளாக இருப்பது கண்டறியப்பட்டுள்ளது.
# குங்குமப்பூ

## வரலாறு

### ஆசியா
ஸ்வெங்ஃபெல்டர் தேவாலயக் (Schwenkfelder Church) குடிபெயர்வாளர்கள் ஐரோப்பாவிலிருந்து வெளியேறி அமெரிக்கா சென்றபோது தங்களுடன் குங்குமப்பூ தண்டுக்கிழங்குகளை ஒரு பெட்டியில் எடுத்துச் சென்றனர். இவ்வாறு ஐரோப்பியர்களே குங்குமப்பூவை அமெரிக்காவுக்குக் கொண்டு வந்தார்கள். ஸ்வெங்ஃபெல்டரைச் சேர்ந்தவர்கள் பலரும் முன்னர் ஐரோப்பாவில் பரந்தளவில் குங்குமப்பூவை பயிரிட்டு வந்திருந்தனர். 1812 ஆம் ஆண்டு போரின் போது குங்குமப்பூ சரக்குக் கப்பல்கள் பல அழிக்கப்பட்டன; இதனால் கரீபியப் பகுதிகளுடனான குங்குமப்பூ வணிகம் வீழ்ச்சியுற்றது. எனினும் பென்சில்வேனிய டச்சுக்காரர்கள் உள்ளூர் வணிகத்துக்காகவும், தங்கள் கேக்குகள், நூடுல்ஸ் மற்றும் கோழி அல்லது நன்னீர் மீன் உணவுகளில் பயன்படுத்துவதற்காகவும் குறைந்த அளவுகளில் குங்குமப்பூவைத் தொடர்ந்து பயிரிட்டு வந்தனர். அமெரிக்காவில் குங்குமப்பூப் பயிர் செய்கை - முக்கியமாக லான்காஸ்டர் கவுண்டி, பென்சில்வேனியாவில் - தற்காலம் வரையிலும் தொடர்ந்தது. குங்குமப்பூவானது, கரும்புள்ளிச் சேதம் (*macular degeneration*) மற்றும் மாலைக்கண் நோய் ஆகியவற்றைக் குறைப்பது மட்டுமின்றி பிரகாசமான வெளிச்சத்தின் நேரடித் தாக்கத்திலிருந்தும் விழித்திரை அழுத்த நோயிலிருந்தும் கண்களைக் காக்கிறது என சமீபத்திய ஆய்வுகள் தெரிவிக்கின்றன. குங்குமப்பூ குறிப்பாக சீனா, இந்தியா போன்ற நாடுகளில் துணிச்சாயமாகவும் நறுமணப்பொருள் உற்பத்தியிலும் பயன்படுத்தப்பட்டு வருகிறது.  
**&nbsp;—&nbsp; பிரதான வணிக மையங்கள் (நடப்பு)**  
| &nbsp;—&nbsp; பிரதான வணிக மையங்கள் (வரலாற்றுக் காலத்தியது) | } |
| --- | --- |  
குங்குமப்பூ பயிரிடலில் பெரும்பகுதி மேற்கில் மத்தியதரைக் கடல் பகுதியிலிருந்து கிழக்கில் காஷ்மீர் வரையிலான நில மண்டலத்தில் நடக்கிறது. உலகளவில் ஓராண்டுக்கு கிட்டத்தட்ட 300 டன்கள் குங்குமப்பூ உற்பத்தி செய்யப்படுகிறது. ஈரான், ஸ்பெயின், இந்தியா, கிரீஸ், அஸர்பைஜன், மொரோக்கோ, இத்தாலி (உற்பத்தி அளவின் இறங்கு வரிசையில்) ஆகியவை குங்குமப்பூவை உற்பத்தி செய்யும் முக்கிய நாடுகள். பல்வேறு குங்குமப்பூ வகைகளைப் பயிர் செய்யும் ஈரானே அதிகமாக குங்குமப்பூவை உற்பத்தி செய்யும் நாடாகும். இந்நாடு உலகின் மொத்த குங்குமப்பூ உற்பத்தியில் 93.7 சதவீதத்திற்குப் பங்களிக்கிறது.  
ஒரு பவுண்டு (454&nbsp;கிராம்கள்) உலர் குங்குமப்பூவை உற்பத்தி செய்ய 50,000–75,000 பூக்கள் தேவை. இது ஒரு காற்பந்து மைதானத்தின் பரப்பளவில் மேற்கொள்ளப்படும் பயிர் செய்கைக்குச் சமமானது (ஒரு கிலோகிராமுக்கு 110,000-170,000 பூக்கள் அல்லது இரண்டு காற்பந்து மைதானங்கள் தேவை). 150,000 பூக்களைப் பறிப்பதற்கு நாற்பது மணிநேரம் வேலை செய்ய வேண்டியுள்ளது. ஈரப்பதத்தைப் பிரித்தெடுத்தலின் மூலம் அடுத்து சூலக முடிகள் விரைவாக உலர்த்தப்பட்டு, காற்றுப்புகாத கொள்கலன்களில் அடைக்கப்படுகின்றன.
குங்குமப்பூவின் மொத்தவிலையும் சில்லறை விலையும் பவுண்டு ஒன்றுக்கு 500 முதல் 5,000 அமெரிக்க டாலர்கள் வரை (1,100–11,000 அமெரிக்க டாலர்கள்/கி.கி) உள்ளன—இது பவுண்டு ஒன்றுக்கு £2,500/€3,500 அல்லது கிலோகிராம் ஒன்றுக்கு £5,500/€7,500 என்பதற்குச் சமம். அண்மையில் கனடாவில் குங்குமப்பூவின் விலை கிலோகிராம் ஒன்றுக்கு 18,000 கனடிய டாலர்களாக உயர்ந்தது. மேற்கத்திய நாடுகளில், சராசரியான சில்லறை விலை பவுண்டு ஒன்றுக்கு $1,000/£500/€700 (கிலோகிராம் ஒன்றுக்கு $2,200/£1,100/€1,550) ஆகும். ஒரு பவுண்டில் 70,000 முதல் 200,000 வரையிலான இழைகள் இருக்கும். பிரகாசமான கருஞ்சிவப்பு நிறம், சிறிதளவு ஈரத்தன்மை, நெகிழ்த்தன்மை, உடைந்த இழைத் துகள்கள் இல்லாமல் இருப்பது ஆகியவையே புத்தம் புது குங்குமப்பூவின் இயல்புகளாகும்.